Hrvatski zavod za javno zdravstvo 


Služba za epidemiologiju zaraznih bolesti 


Privremena dopuna preporukama o cijepljenju protiv bolesti COVID-19 


3. svibnja 2021. 
Verzija 2b. Odgovor na 6. pitanje dopunjen 6. srpnja 


Niže su odgovori na česta pitanja vezana uz način primjene cjepiva protiv bolesti COVID-19. Odgovori su 
temeljeni na trenutno dostupnim informacijama. 


1. Kakve su preporuke za cijepljenje cjepivom Vaxzevria (AstraZeneca)? (NAPOMENA: Ove preporuke 
više ne vrijede. Najnovije preporuke pročitajte na sljedećoj poveznici: https://www.hzjz.hr/wp- 
content/uploads/2020/03/Dodatne-informacije-i-privremene-preporuke-za-cijepljenje-protiv-bolesti- 





COVID-19.pdf) 


Korist od cijepljenja cjepivom Vaxzevria (AstraZeneca) u smislu sprječavanja hospitalizacija i potreba za 
intenzivnom njegom u bolnici zbog bolesti COVID-19, u situaciji intenzivne epidemije kakva je trenutno u 
Hrvatskoj, u svim dobnim skupinama je veća nego što je rizik od nastanka vrlo rijetke specifične 
nuspojave karakterizirane trombozom (zgrušavanjem krvi) i trombocitopenijom (manjkom krvnih pločica 
što dovodi do krvarenja). 


Osobe koje pristupaju neobaveznom i dobrovoljnom cijepljenju protiv bolesti COVID-19 moraju biti 
obaviještene da postoji rizik od spomenutih vrlo rijetkih nuspojava karakteriziranih trombozom s 
trombocitopenijom. 


Europska agencija za lijekove (EMA) objavila je 23. travnja 2021. procjenu omjera koristi i rizika prema 
dobnim skupinama u odnosu na intenzitet epidemije. 


Prema podacima koji su objavljeni, općeniti rizik od pojave nuspojave karakterizirane trombozom i 
trombocitopenijom vrlo je nizak. Istovremeno, procjenjuje se da je rizik od vrlo rijetke specifične 
nuspojave karakterizirane trombozom i trombocitopenijom dvostruko viši u osoba mlađih od 50 godina 
nego u osoba starijiih od 50 godina te da se smanjuje s povećanjem dobi cijepljene osobe. 


https://www.ema.europa.eu/en/news/astrazenecas-covid-19-vaccine-benefits-risks-context 





https://www.ema.europa.eu/en/documents/chmp-annex/annex-vaxzevria-art53-visual-risk- 





contextualisation_en.pdf 


Osim navedenog višeg rizika u osoba mlađih od 50 godina, nisu identificirani drugi rizični čimbenici 
(zdravstvena stanja, lijekovi, spol) koji bi povećavali rizik za razvoj tih rijetkih nuspojava kod cijepljenih 
osoba. 


Osobe svih dobnih skupina, uključujući osobe mlađe od 50 godina, mogu primiti sva registrirana cjepiva 
protiv bolesti COVID-19, osobito u situaciji visokog intenziteta širenja bolesti, kakva je trenutno u 
Hrvatskoj. U osoba mlađih od 50 godina, imajući na umu da je rizik od vrlo rijetkog sindroma tromboze s 
trombocitopenijom viši nego kod starijih osoba, došlo bi u obzir u situaciji s niskim intenzitetom 
epidemije preporučiti alternativno cjepivo, međutim u ovom trenutku je omjer koristi i rizika u prilog 
cijepljenju bilo kojim cjepivom. Naime, u situaciji visokog intenziteta epidemije, odgađanjem cijepljenja 
radi izbora vrste cjepiva osobe svih dobnih skupina se dulje izlažu riziku obolijevanja od bolesti COVID- 
19, što je u svim dobnim skupinama znatno veća opasnost nego što je rizik od primjene bilo kojeg 
cjepiva. 


Osobe koje se cijepe cjepivom Vaxzevria (AstraZeneca) trebaju se odmah javiti liječniku ako četiri do 21 

dan nakon cijepljenja primijete znakove koji mogu upućivati na rijetku nuspojavu karakteriziranu 

trombozom i tromobocitopenijom: 

— kratkoća daha 

— bolu prsima ili želucu 

— oteklina ili osjet hladnoće u ruci ili nozi 

— zamućen vid, jaka glavobolja ili glavobolja koja se pogoršava nakon cijepljenja 

— krvarenje koje ne prestaje 

— višestruke male modrice, crvenkaste ili ljubičaste mrlje ili krvavi plikovi ispod kože udaljene od mjesta 
primjene cjepiva. 


https://www.halmed.hr/Novosti-i-edukacije/Novosti/2021/EMA-omjer-koristi-i-rizika-cjepiva- 


proizvodaca-AstraZeneca-i-dalje-pozitivan-moguca-povezanost-s-vrlo-rijetkim-slucajevima- 
neuobicajenih-krvnih-ugrusaka-pracenih-niskim-brojem-krvnih-plocica/2597 








2. Kakve su preporuke za cijepljenje cjepivom proizvođača Janssen (Johnson&Johnson)? 


Korist od cijepljenja cjepivom Janssen (Johnson&Johnson) u smislu sprječavanja bolesti COVID-19 i 
komplikacija bolesti, u situaciji intenzivne epidemije kakva je trenutno u Hrvatskoj, u svim dobnim 
skupinama je veća nego što je rizik od nastanka vrlo rijetke specifične nuspojave karakterizirane 
trombozom (zgrušavanjem krvi) i trombocitopenijom (manjkom krvnih pločica što dovodi do krvarenja). 


Osobe koje pristupaju neobaveznom i dobrovoljnom cijepljenju protiv bolesti COVID-19 moraju biti 
obaviještene da postoji rizik od spomenutih vrlo rijetkih nuspojava karakteriziranih trombozom s 
trombocitopenijom. 


Europska agencija za lijekove (EMA) objavila je 20. travnja 2021. stav o mogućem razvoju vrlo rijetke 
specifične nuspojave karakterizirane trombozom i trombocitopenijom. 


https://www.ema.europa.eu/en/news/covid-19-vaccine-janssen-ema-finds-possible-link-very-rare- 





cases-unusual-blood-clots-Iow-blood 


https://www.halmed.hr/Novosti-i-edukacije/Priopcenja-za-medije/2021/EMA-omjer-koristi-i-rizika- 


cjepiva-proizvodaca-Janssen-i-dalje-pozitivan-moguca-povezanost-s-vrlo-rijetkim-slucajevima- 
neuobicajenih-krvnih-ugrusaka-pracenih-niskim-brojem-krvnih-plocica/2606 








Američka agencija za hranu i lijekove (FDA) je 23. travnja 2021. objavila da se cjepivo može i dalje 
koristiti, neovisno o dobi, uz napomenu da pacijenti trebaju biti obaviješteni o mogućem riziku od 
razvoja vrlo rijetke nuspojave karakterizirane trombozom i trombocitopenijom. 


https://www.fda.gov/news-events/press-announcements/fda-and-cdc-lift-recommended-pause- 





johnson-johnson-janssen-covid-19-vaccine-use-following-thorough 


Nisu identificirani rizični čimbenici (dob, zdravstvena stanja, lijekovi, spol) koji bi povećavali rizik za 
razvoj tih nuspojava kod cijepljenih osoba. 


Osobe koje se cijepe cjepivom Janssen (Johnson&Johnson) trebaju se odmah javiti liječniku ako četiri do 
21 dan nakon cijepljenja primijete znakove koji mogu upućivati na rijetku nuspojavu karekteriziranu 
trombozom i tromobocitopenijom: 

— kratkoća daha 

— bol u prsima ili želucu 

— oteklina ili osjet hladnoće u ruci ili nozi 

— zamućen vid, jaka glavobolja ili glavobolja koja se pogoršava nakon cijepljenja 

— krvarenje koje ne prestaje 

— višestruke sitne modrice, crvenkaste ili ljubičaste mrlje ili krvavi plikovi ispod kože. 


(NAPOMENA: Ove preporuke više ne vrijede. Najnovije preporuke 
pročitajte na sljedećoj poveznici: https://www.hzjz.hr/wp-content/uploads/2020/03/Dodatne- 
informacije-i-privremene-preporuke-za-cijepljenje-protiv-bolesti-COVID-19.pdf) 


4. Koliko doza cjepiva koje se rutinski prima u dvije doze (Comirnaty — Pfizer, Moderna, Vaxzevria — 
AstraZeneca), treba primiti osoba koja je preboljela bolest COVID-19? 


Podaci o trajanju zaštite nakon preboljenja i o potrebi cijepljenja nakon preboljenja bolesti COVID-19 još 
su uvijek nedostatni. U početku se smatralo da se svi koji su preboljeli cijepe nakon preboljenja na 
jednak način kao i osobe koje nisu preboljele bolest COVID-19. Ranije su preporuke preporučale 
cijepljenje već mjesec dana nakon preboljenja. Kasnije su preporuke, s obzirom na to da se smatra da 
zaštita stečena preboljenjem traje kod većine ljude barem šest mjeseci, postale fleksibilnije i trenutno 
prevladava stav da treba cijepiti osobu 3-6 mjeseci nakon preboljenja bolesti COVID-19. 


O broju doza koje je potrebno primiti nakon preboljenja za sada ima vrlo malo dokaza. 


S imunološkog aspekta, logična je pretpostavka da jedna doza cjepiva kod osobe koja je preboljela bolest 
COVID-19 pobuđuje imunosnu reakciju koja je barem jednako dobra kao kod osobe koja nije preboljela, 
a primila je dvije doze cjepiva. 


Na takav zaključak, uz neke neobjavljene radove, navodi nekoliko nedavno objavljenih znanstvenih 
radova. 


https://immunology.sciencemag.org/content/immunology/6/58/eabi6950.full.pdf 


https://www.thelancet.com/action/showPdf?pii=S0140-6736%2821%2900501-8 


https://www.medrxiv.org/content/10.1101/2021.02.05.21251182v2?ijkey=f14ac7a89813c4330e506021 





c74fbe8820b53f60&keytype2=tf_ipsecsha 
https://www.medrxiv.org/content/10.1101/2021.02.07.21251311v1 


https://www.thelancet.com/action/showPdf?pii=S0140-6736%2821%2900575-4 


Smatramo da je s imunološkog aspekta opravdano kod osoba koje su preboljele bolest COVID-19 
primijeniti samo jednu dozu bilo kojeg cjepiva protiv bolesti COVID-19, tri do šest mjeseci nakon 
preboljenja ako nisu imunokompromitirane. 


Ako je prošlo manje od tri mjeseca od preboljenja, nije potrebno primijeniti drugu dozu pod uvjetom da 
je prva doza primijenjena najmanje mjesec dana nakon početka bolesti. 


Ako je prošlo više od šest mjeseci od preboljenja do primjene prve doze cjepiva, preporučljivo je 
primijeniti obje doze cjepiva ako se osoba cijepi cjepivom kje se prima u dvije doze (Vaxzevria, 
Comirnaty, Moderna). 


Osobe oslabljenog imuniteta zbog bolesti, lijekova ili dobi (stariji od 65 godina) koje su preboljele COVID- 
19 i dalje trebaju primiti dvije doze cjepiva ako se cijepe cjepivom koje se prima u dvije doze. 


Nema nikakvih prepreka da osoba koja je preboljela COVID-19 primi dvije doze cjepiva (koje se prima u 
dvije doze u osoba koje nisu preboljele — Vaxzevria, Comirnaty, Moderna) ako je to potrebno zbog 
administrativnih razloga (npr. zahtjev poslodavca). 


5. Ako osoba nakon primanja prve doze cjepiva protiv bolesti COVID-19 oboli od bolesti COVID-19, 
treba li primiti drugu dozu i kada? 


Osobe koje obole od bolesti COVID-19 nakon primjene prve doze cjepiva protiv bolesti COVID-19, 
trebaju primiti drugu dozu cjepiva. U tim se situacijama termin za drugu dozu ne računa prema datumu 
primitka prve doze, već prema datumu obolijevanja. 


Drugim riječima, neovisno o tome koje je cjepivo osoba primila prije nego što je oboljela, treba drugu 
dozu istog cjepiva primiti 3-6 mjeseci nakon preboljenja bolesti COVID-19. 


Informacije o trajanju zaštite nakon preboljenja i cijepljenja te o sigurnosti i odnosu koristi i rizika od 
cijepljenja protiv bolesti COVID-19 se kontinuirano dopunjuju, praktički iz tjedna u tjedan te ćemo, ako 
novi podaci s vremenom ukažu da je potrebno u nekom aspektu izmijeniti ove privremene preporuke, 
objaviti njihovu revidiranu verziju. 


6. Može li se skratiti preporučeni razmak od 12 tjedana između dvije doze cjepiva Vaxzevria i 
preporučeni razmak od šest tjedana između dvije doze cjepiva Comirnaty? 


Može. Vaxzevria se može primijeniti s razmakom od četiri do dvanaest tjedana između dvije doze, a 
Comirnaty s razmakom od tri do šest tjedana između dvije doze. 


S obzirom na to da se zaustavio silazni trend incidencije bolesti (početkom srpnja) te na opasnost od 
širenja delta varijante u stanovništvu kod koje je primjena jedne doze cjepiva slabije učinkovita nego na 
druge varijante, nije više preporučljivo odgađati drugu dozu cjepiva do maksimalno dozvoljenog 
razmaka, već je preporučljivo dati drugu dozu što ranije unutar preporučenog razmaka. Za Pfizerovo 
cjepivo (Comirnaty) tri tjedna, za Moderna cjepivo (Spikevax) četiti tjedna, a za AstraZeneca cjepivo 
(Vaxzevria) 4-8 tjedana od prve doze. 


